Dancer in the Dark

Dancer In The Dark (Dancistino en la malhelo) estas dan-german-franc-ital-sved-brit-usona filmo, kiel melodrama muzikalo psikologia kaj avangarda de la jaro 2000, reĝisorita kaj verkita de Lars von Trier. En tiu muzikala dramo en angla aperas la islanda kantistino Björk kiel ĉefa protagonistino; sekvas Catherine Deneuve, David Morse, Peter Stormare kaj Joel Grey. La filmo rakontas la historion de Selma, migranta laboristino devena de Ĉeĥoslovakio translokiĝinta en Usonon, kiu suferas de okula degenera malsano, kaj revas dum laboras en fabriko. Selma ŝparas por povi pagi operacion, kiu evitus, ke ŝia filo suferu la saman malsanon, kvankam, finfine, ŝi frontos akuzojn de mortigo kaj mortokondamno.

Filmado komenciĝis en frua 1999, kaj la filmo estis montrita en 2000 en la 53-a Festivalo de Cannes. Björk ricevis la premion de la plej bona aktorino pro sia rolo, sed ŝi diris ke la filmado estis tiom laciga korpe kaj emocie ke ŝi neniam denove aktoros. La muziko kiun Björk kreis por la filmo aperis en albumo kun la titolo Selmasongs.

La filmo sekvas la tendencon Dogmo 95.

Dancer In The Dark estas la tria ero de la filma trilogio Ora Koro, kiun kompletas Breaking the Waves kun Emily Watson, kaj Idioterne; ĉiuj historioj de martiroj pro amo, kies ĉefa aspiro estas superi la malfacilaĵojn de la mondo.

Intrigo

En la 1960-aj jaroj, Selma Jezkova estas enmigrantino ĉeĥoslovaka, instalita en urbeto de Usono kun sia filo Gene, 12-jaraĝa. Ŝi pene laboras senripoze por klopodi kolekti la monon necesan por pagi al sia filo okulan operacion antaŭ lia dektria datreveno. Gene fakte suferas heredan malsanon kiu rezultos kiel, ĉe lia patrino, en blindeco. Por elturniĝi, Selma laboras kiel premistino en metalurgia fabriko, trans siaj kapabloj kaj ekster la reguloj de sekureco.

Ŝi distras nur per la partopreno en muzikala komedio de la amatora ĥoro de sia kvartalo. Iam, Selma kaj Bill, ŝia najbaro, interŝanĝas siajn sekretojn: ŝi pli kaj pli blindiĝas kaj li kaŝas al sia edzino Linda, ke li ruiniĝis. Bill finfine ŝtelas el Selma la ŝparojn kiuj estus devinta por savi sian filon; sekvas katastrofa serio de okazaĵoj. 

 Geaktoraro kaj roluloj 
 Björk: Selma Ježková
 Catherine Deneuve: Kathy (Cvalda)
 David Morse: Bill Houston
 Peter Stormare: Jeff
 Jean-Marc Barr: Norman
 Joel Grey: Oldřich Nový
 Cara Seymour: Linda Houston
 Siobhan Fallon: Brenda
 Vladica Kostic: Gene Ježek
 Vincent Paterson: Samuel
 Željko Ivanek: la funkciulo
 Udo Kier: Dro. Pokorný
 Jens Albinus: Morty
 Reathel Bean: la juĝisto
 Michael Flessas
 Mette Berggreen: la akceptistino
 Lars Michael Dinesen: defendestro
 Katrine Falkenberg: Suzan
 Stellan Skarsgård: la doktoro

 Eksteraj ligiloj 
 Recenzo de Sian Kirwan - BBC
 Recenzo ĉe The Film Experience

Kategorio:Usonaj filmoj
Kategorio:Filmoj aperintaj en 2000
Kategorio:Usonaj muzikaj filmoj
Kategorio:Usonaj dramaj filmoj